Skryf in vir 'Plaasjapie' | Netwerk24
Plaasjapie word eersdaags op kykNET uitgesaai.
20 stads- of dorpsmense (wat geen plaas- en boer-ervaring het nie) bly vir 'n maand op 'n plaas in 'n skuur sonder moderne tegnologie en hulle moet wys hulle is slim genoeg om boere te wees.
In Plaasjapie moet die deelnemers planne maak, met mekaar oor die weg kan kom, maar ook die speletjie ten volle kan speel sodat hulle die ander deelnemers kan uitoorlê en tot die einde kan deurdring. Die deelnemers sal eerstehands beleef hoe die plaaslewe jare gelede was toe boere met min tegnologie en hulp oor die weg moes kom.
Plaasjapie gaan nie net oor oorlewing en fisieke werk op 'n plaas nie – allesbehalwe. Dit gaan oor strategie, deursettingsvermoë en slimmer wees as die res van die deelnemers. Sommige van die uitdagings vind plaas in spanne en ander is individuele uitdagings.
En daar mag dalk 'n gekonkel agter jou rug wees wat jy tot jou voordeel kan gebruik, of wat jou moontlik jou oorlewing in die kompetisie gaan kos.